અમદાવાદ: ગુજરાત દરિયાઈ માર્ગે દ્વારકામાં આતંકીઓ ઘૂસવાના અને આતંકીઓ છુપાયા હોવાની માહિતી ગુપ્તચર એજન્સી દ્વારા આપવામાં આવી છે, જેના પગલે ગુજરાતમાં ફરી હાઈ એલર્ટ અપાયું છે. અમદાવાદમાં પણ એલર્ટના પગલે સતત વાહન ચેકિંગ અને પેટ્રોલિંગ કરવા પોલીસ કમિશનર દ્વારા સૂચના આપાઈ છે. ખાસ કરીને મોટાં શહેરોનાં એરપોર્ટ પર એલર્ટ અપાયું છે. ગીતા મંદિર એસટી બસ સ્ટેન્ડ, એરપોર્ટ અને કાલુપુર રેલવે સ્ટેશન પર પણ ચેકિંગના આદેશ અપાયા છે.